**Plouă, plouă pe pământ!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plouă, plouă pe pământ!

...

Și ce cuminte hărmălaie,

E-n dansul stropilor de ploaie

Legănați ușor de vânt.

Plouă, plouă pe pământ!

...

Plouă des, spumos și tare,

Plouă noaptea, pe răcoare

Ca șoaptele unui descânt

Plouă, plouă pe pământ!

...

Se-aude ploaia cum izbește

Cade din cer și se zdrobește

Când zborul stropilor e frânt,

Plouă, plouă pe pământ!

...

Timpul trece fără tihnă

Pământul întreg suspină

Noaptea se pierde în secunde

Și în ploaie se ascunde!

...

E dansul stropilor din nori

Plouă, plouă peste flori,

Plouă tare, plouă crunt,

Plouă, plouă pe pământ!